
_START_ARTICLE_
Vorning Å
_START_PARAGRAPH_
Vorning Å er en knap 9 km lang å, der går fra udløbet i den sydøstlige side af  Tjele Langsø, først mod sydøst, senere mod nordøst, til Skals Å, der løber videre mod Hjarbæk Fjord  _NEWLINE_6.430 meter ligger i Viborg Kommune, mens de sidste 2.567 m danner grænse til Mariagerfjord Kommune mod nord. Vorning Å har et afvandingsområde på 119 km²._NEWLINE_Den øverste del ligger i Natura 2000-område nr. 33 Tjele Langsø og Vinge Møllebæk, og Vinge Møllebæk løber ud i Vorning Å fra syd, kort efter Sjørring Bro; Det meste af åløbet ligger i det store Natura 2000-område _NEWLINE_nr. 30 Lovns Bredning, Hjarbæk Fjord og Skals Ådal, og længere fremme får den tilført vand fra Vorning Møllebæk, der kommer fra øst._NEWLINE_Hele åløbet er omfattet af naturbeskyttelseslovens §3. Kanosejlads er mulig ved høj vandstand og  er tilladt fra  5. juni til 1. oktober.